Kulturrevolutionen

__Nøgleord inden for “Kulturrevolutionen” i Kina:__ - Udrensning - Oprydning - Modernisering

Mao søgte at fjerne gamle traditioner o.l. (“de 4 gamle”), for derigennem, at gøre Kina til et mere moderne land, på lige fod med den vestlige verden.

__Starten af Kulturrevolutionen:__ I en tale ved Tiananmen Pladsen i 1966 opildnede Mao til kamp imod “de 4 gamle”; gammel kultur, gamle skikke, gamle normer og gamle tanker. Denne kamp skete gennem massemobilisering af et ungdomsoprør. Disse ungdomsoprørere gik under navnet rødgardisterne.

__Rødgardisterne:__ Rødgardisterne var fanatiske Mao tilhængere. De fik hver udleveret en uniform, et læder skråremme, røde armbind, samt “Mao’s Lille Røde”. Rødgardisterne agerede både politi, jury og domstol idet de udpegede og anklagede alt hvad de anså for kontrarevolutionært eller reaktionært. De tævede og torturerede lærere, brændte bøger, angav deres forældre, slog ihjel, ødelagde klostre og kirker. Rødgardisterne spredte sig snart til hele landet og deres indflydelse steg stødt. De forbød ‘’borgerlige og feudale levn’’ hvilket var alt lige fra litteratur til påklædning. Hvis ikke man føjede sig efter disse krav blev man straks antastet for at være kapitalist.

__Modstand:__ Viceformand i kommunistpartiet; Deng Xiaoping gik ikke ind for “kulturrevolutionen”, ligesom præsident; Liu Shaoqi heller ikke gjorde det. De ønskede i stedet personligt initiativ, altså at bønderne kunne få, og dyrke, deres egen jord. Dette gik stik imod Mao’s tanker om, at masserne er drivkraften i samfundet. På baggrund af dette, blev de, og mange andre modstandere af “kulturrevolutionen”, fyret fra deres poster i kommunistpartiet.

__Mao’s “Den lille røde”:__ I 1967 udkom bogen; “Mao Zhuxi Yulu”. Denne bog indeholdte Maos ord, hvilket var tvungen læsning i landet. Alle rødgardister havde bogen, som også blev kaldet; “Mao’s lille røde”.

__Enden på revolutionen__ ‘’Kulturrevloutionen har sejret’’ men ‘’uophørlig opmærksomhed er fortsat nødvendig’’. Det var sådan det lød fra officiel side i 1968. Kulturrevolutionen var på dette tidspunkt nedtonet en del. Mao Zedong indkaldte alle rødgardisternes ledere, og beordrede dem til at indstille den væbnede kamp. Alt i alt ønskede han i stedet at sørge for at de nye normer (den nye kultur) skulle ligge som var det blod i borgernes vener. Derfor blev der i perioden 1968-1972 sendt op til 30 millioner fra byerne og ud på landet (flest unge) for at oplære bønderne. Al gammel kultur var stadig en forbrydelse, og der blev opført otte politisk korrekte mønsteroperaer, som var det eneste borgerne måtte se i den periode. Disse unge der blev sendt på landet, bliver kaldt for den ‘’tabte generation’’, da de aldrig fik hverken uddannelse eller arbejde. (Kilde: Kulturrevolutionen. Holm, Mette: I: Kina - fra kejserdømme til kapitalisme. 1. udg. Frydenlund, 2001. side 66-68. (Afsnit i bog)) media type="youtube" key="acdYi8d_Kvc" height="315" width="560" Af Mille, Johan og Kristine 3a